cyanic-selkie/wikianc huggingface dataset:
Stožice stadion
Stožice stadion er et flerbruksanlegg i Ljubljana i Slovenia. Den fungerer som hjemmebane for fotballklubben NK Olimpija Ljubljana, som spiller i landets øverste divisjon, og for Slovenias herrelandslag i fotball. Stožice stadion ble bygget i perioden 2009 til 2010 og er en del av et større sportkompleks under navnet Športni park Stožice. Stožice stadion har en tilskuerkapasitet på rundt 16 000, og er et av få i Slovenia som per 2019 tilfredsstiller krav fra UEFA når det gjelder tilretteleggelse av internasjonale fotballkamper.
Stadionanlegget ble formelt åpnet den 11. august 2010 med en vennskapskamp mellom Slovenia og Australias herrelandslag i fotball, en kamp som for øvrig endte 2–0 til vertsnasjonen. Ved kulturell bruk som for eksempel konserter har anlegget en kapasitet på rundt 20 000 tilskuere.
Cytherella ovularia
Cytherella ovularia  er en av 16 arter i slekten Cytherella, som igjen inngår i Cytherellidae - den eneste familien i ordenen Platycopida  av muslingkreps - små krepsdyr. De 6 slektene i hele Platycopida-gruppen har 21 kjente arter. Det har tidvis vært foreslått at gruppen inngår i ordenen Podocopida, men dette oppfattes (2013) snarere som en søsterorden.
Nærmere taksonomisk plassering
Taksonomien av muslingkreps er omstridt og inneholder vanskelig systamiserte grupper. Skillet mellom gruppnene innenfor klassen muslingkreps er basert på morfologi snarere enn molekylær analyse, og det er mulig at muslingkreps-gruppen er parafyletisk og bør deles. Mye av den tidlige forskningen, inklusive beskrivelsen av Myodocopa-gruppen, er gjort av den norske marinbiologen og havforskeren Georg Ossian Sars. En moderne oppdatering av systematikken gis av Martin and Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life:
Marte Leinan Lund
Marte Leinan Lund (født 1. april 2001) er en norsk kombinertløper som representerer Tolga IL.
Hun ble norgesmester i kombinert (2,5 km Individuell Gundermetode) under NM i kombinert 2020, og fikk sølv på 5 km Individuell Gundermetode. Under NM i kombinert 2019 fikk hun gull i lagsprint sammen med Gyda Westwold Hansen.
Under Junior-VM på ski 2020 fikk hun gull på mikslag, sammen med Sebastian Østvold, Gyda Westvold Hansen og Andreas Skoglund, og hun kom på femteplass i normalbakke. Hun debuterte i Verdenscupen i kombinert den 18. desember 2020, der hun kom på fjerdeplass.
Under Junior-VM på ski 2021 vant Norge igjen gull i mikslag, og Lund tok sølv i normalbakke bak Gyda Westvold Hansen. Hun deltok i Ski-VM 2021, der hun vant bronse på kvinnenes kombinertrenn.
Familie
Hun er yngre søster til kombinertløperen Mari Leinan Lund.
Bernie Worrell
Karriere
Worrell lærte å spille piano tre år gammel og han komponerte større verker allerede i barneåra. Han har utdanning fra The Juilliard School og fra New England Conservatory of Music. På college spilte han blant annet med soulgruppa Chubby & The Turnpikes (seinere Tavares). Han traff så George Clinton, som var leder av doo-wop-gruppa The Parliaments, og han blei med på etableringa av Parliament-Funkadelic. Worrell spilte piano, keyboard og orgel, og han komponerte og arrangerte ei rekke av hitlåtene til kollektivet. I 1978 spilte de inn albumet All the Woo in the World under Worrells navn.
Worrells bruk av synthesizer (minimoog) omtales som innovativt og svært sentralt i utviklinga av funken.
Etter at Parliament-Funkadelic slutta med turnevirksomhet tidlig på 1980-tallet, deltok Worrell i flere bandprosjekter og gav ut en del soloalbum. En periode opptrådte og spilte han inn plater med Talking Heads i en «storband»-versjon av bandet.
Blackout (Liz Tove Vespestad-album)
Blackout er et musikkalbum med Liz Tove Vespestad, utgitt i 1997.
Friedrich Paschen
Friedrich Louis Carl Heinrich Paschen (født 22. januar 1865 i Schwerin, død 25. februar 1947 i Potsdam) var en tysk fysiker. Han gjorde grunnleggenede, eksperimentelle studier av elektromagnetisk stråling  i form av varmestråling og  spektrallinjer fra atomer ved presise målinger av bølgelengder, spesielt for infrarød stråling. Han var sentral i etableringen av Wiens strålingslov i 1896 og gjennombruddet med Plancks strålingslov i 1900.
I 1908 fant han en ny serie av spektrallinjer i hydrogenspekteret som i dag bærer hans navn. Han undersøkte hvordan slike karakteristiske bølgelengder ble påvirket av ytre magnetfelt med det resultat at han i 1912 sammen med Ernst Back oppdaget Paschen-Back-effekten. Den kom til å spille en viktig rolle i etableringen av kvantefysikken.
Kort biografi
Friedrich Pachen var født i Schwerin i Mecklenburg-Vorpommern i 1865 hvor han vokste opp. Han studerte ved Universitetet i Berlin og Strassburg hvor han tok sin doktorgrad i 1888 under ledelse av August Kundt med et arbeid om elektriske utladninger i gasser. Etter opphold i Münster og Hannover ble han i 1901 ansatt som professor i Tübingen. Her utførte han sine viktigste arbeider.
I 1924 ble han kalt til Berlin som president for Physikalisch-Technische Reichsanstalt (PTR) etter Walther Nernst. Dette prestisjetunge, eksperimentelle instituttet var i 1887 grunnlagt av Hermann von Helmholtz og Werner von Siemens. Paschen ga også forelesninger ved Universitetet i Berlin. Han ble brått avsatt i mars 1933 da han nektet instituttet å feire Hitlers maktovertagelse med hakekorsflagg. Hans etterfølger som president var Johannes Stark som støttet det nye regimet. Paschen måtte forlate sin stilling ved PTR, men fikk likevel lov til å tilbringe noen får år i sitt laboratorium selv om omstendighetene var blitt vanskelige. Under krigen ble hans bolig i Charlottenburg i Berlin bombet og gikk opp i flammer med alle hans eiendeler. Han flyttet til en datter i Potsdam hvor han døde i 1947.
Vitenskapelige bidrag
I sitt doktorarbeid i Strassburg undersøkte Paschen elektriske utladninger i gasser. Han etablerte her hva som senere er blitt kalt Paschens lov. Den sier at spenningen som skal til for å lage en slik gnistovergang, er proporsjonal med avstanden mellom elektrodene og trykket i gassen.
Ved Akademiet i Münster fortsatte han dette arbeidet og lærte der å utføre presisjonsmålinger av Wilhelm Hittorf. I denne perioden tok han også interesse i egenskapene til elektrolytter og skrev flere arbeid i dette feltet. For å måle nøyaktige temperaturer ved bruk av bolometer, utviklet Paschen i 1883 et meget presist galvanometer som senere er blitt oppkalt etter han.
Varmestråling
Fra 1890 var Paschen ved den tekniske høyskolen i Hannover. Her ble han klar over den store interessen som fantes rundt utforskningen av egenskapene til varmestråling som spesielt var blitt gjort kjent gjennom arbeidene til Gustav Kirchhoff. Paschen startet opp sine egne undersøkelser, og disse skulle bli hans hovedbeskjeftigelse resten av tiden der. Han kunne snart påvise riktigheten av Wiens forskyvningslov som forbinder temperaturen til strålingen med den mest intense bølgelengden den inneholder. Dette arbeidet ble publisert i 1895. Videre målinger av den spektrale intensiteten til varmestrålingen, fikk Paschen i 1896 til å foreslå at denne varierte med bølgelengden λ og den absolutte temperaturen T som
hvor konstantene A og b kunne bli tilpasset dataene. Her er c lyshastigheten og for eksponenten α fant han en verdi rundt 5,5. Disse målingene var dermed i overensstemmelse med Wiens strålingslov som forutsa α = 5 og som ble publisert omtrent samtidig. Paschen var så overbevist om denne formels gyldighet at han trodde det måtte være eksperimentelle feil i andre målinger gjort 1899-1900 som viste de første avvik for større bølgelengder enn han selv kunne observere. Disse førte raskt frem til Plancks strålingslov.
Spektroskopi
I Hannover kom han sammen med Carl Runge som var ledende innen spektroskopi. Han anbefalte Paschen å utforske spekteret til helium som i 1895 var blitt påvist i gasser fra mineraler på Jorden av den engelske kjemiker William Ramsey. Med det eksperimentelle utstyret de hadde til disposisjon, kunne de etter et par dager påvise den berømte, gule D3-linjen i emisjonsspekteret til helium. Etter noen måneders arbeid hadde de påvist et stort antall andre spektrallinjer og organisert dem på en overbevisende måte i forskjellige serier. Dette bragte Paschen og Runge internasjonal berømmelse og høsten 1895 ble han invitert til England.
Etter dette gjennombruddet skulle spektroskopi bli hovedbeskjeftigelsen til Paschen, bare avbrutt de første årene med studiene av varmestrålingen. Spesielt etter at han i 1901 ble utnevnt til full professor ved Universitetet i Tübingen fikk han anledning til å bygge opp en større aktivitet i dette feltet med spesiell vekt på den infrarøde delen av spektret. Gjennom samarbeid med teoretisk fysiker Walther Ritz i 1907 tok han opp igjen studier av emisjonsspekteret til helium og etter hvert også hydrogen. Her kunne han året etter påvise en ny serie med infrarøde frekvenser som fulgte formelen
for. Disse spektrallinjene utgjør det som i dag omtales som Paschen-serien og spilte en viktig rolle i etableringen av moderne atomfysikk.
Parallelt med denne aktiviteten hadde Paschen bygd opp fasiliteter for å studere Zeeman-effekten. Denne opptrer når et emisjonsspekter påvirkes av et svakt, ytre magnetfelt som forårsaker en oppsplitting av linjene. Sammen med sin assistent Ernst Back viste Paschen i 1912 at oppsplittingen av linjene til hydrogen i et enda kraftigere magnetfelt fulgte et ganske annet mønster. Dette er Paschen-Back-effekten som først ble skikkelig forstått med fremveksten av moderne kvantemekanikk.
Abaeté
Abaeté er en kommune i delstaten Minas Gerais i sørøstregionen av Brasil.
Friedrich Paschen
Spektroskopi
Bohrs atommodell ble kjent i 1913 og ga med en gang en overbevisende forklaring av spekteret til hydrogen. I denne forbindelsen var også Paschens presisjonsmålinger viktige. Han kunne vise at noen spektrallinjer som ikke passet inn, i virkeligheten tilhørte ionisert helium med akkurat de bølgelengder som Niels Bohr hadde forutsagt. Et par år senere kom Sommerfeld med sin finstrukturformel som Paschen bidro til å få verifisert gjennom høypresisjonsmålinger.
Hans neste, store prosjekt var utforskningen av spektret til neon hvor han og Back fant over 1000 linjer som de ordnet i forskjellige serier. Det var nå klart at for å sikre mer fremgang innen atomfysikken, måtte man ha støtte av teoretiske fysikere. Paschen engasjerte seg derfor sterkt for å få ansatt Alfred Landé som var av jødisk herkomst, som professor i Tübingen i 1922. Året etter kom han til å spille en viktig rolle i oppklaringen av de detaljerte egenskapene ved den anomale Zeeman-effekten, noe som ledet til oppdagelsen av kvantemekanisk spinn.
Da Paschen i 1924 tok opp sin nye stilling som president ved PTR i Berlin, var instituttet han hadde bygd opp ved Universitetet i Tübingen, det største og viktigste innen atom-spektroskopi i Tyskland. Han hadde også vist at fremgang var best sikret ved et tett samarbeid mellom teori og eksperiment, noe som i dag er helt vanlig ved nesten alle universiteter.
Iza
Iza er en venstre sideelv til Tisza i regionen Maramureș i Romania. Den springer ut ved fjelltoppen Bătrâna i Rodnafjellene i en høyde på 1,380 moh., krysser Maramureș-depresjonen og renner ut i Tisza vest for byen Sighetu Marmației i 268 meters høyde.
Iza har en lengde på 80 kilometer, med et nedbørfelt på 1,293 km². De viktigste sideelvene er de til venstre: Mara med Cosăul, Baicu, Botiza og Slătioara. Til høyre mottar Iza Ronișoara (22 km) som de viktigste sidelven.
Dorsal
Dorsal (fra latin dorsum, rygg) er et begrep som brukes i anatomi, om noe som vender mot ryggen. Dorsal betyr det motsatte av ventral.
På truncus brukes dorsalt om noe som er i retning ryggen. For dyr som flyr, svømmer eller går på fire bein viser retningen oppover. For mennesker, og dyr som står oppreist, vil begrepet gjerne være synonymt med posteriort. På hånden brukes dorsalt om noe som er i retning håndryggen, eller håndbaken.
Ryggfinnen på en fisk blir også omtalt som dorsalfinne.
Mølleråsen Hoppsenter
Mølleråsen Hoppsenter er et skihoppanlegg i Molde i Møre og Romsdal. Det ligger like ved bebyggelsen i byen og består av fire hoppbakker med størrelse K48, K36, K25 og K15. Anlegget ble modernisert i 2006 og 2009, da henholdsvis K15- og K36-bakken fikk plastdekke. K48- og K25-bakken er ikke lenger i bruk. Hoppanlegget er eid av Molde og Omegn Idrettsforening (MOI).
Bakkerekorden i K48-bakken er 53 meter, satt av Jarle Blikås og Jonny Asphol 20. februar 2000, i K36-bakken er rekorden 38,5 meter, satt av Johan Remen Evensen 12. juli 2009.
Alkvettern
Alkvettern er en innsjø i Sverige. Den største delen ligger sør i Storfors kommune i Värmland, og en noe mindre del i øst ligger i Karlskoga kommune i Örebro län.
Mølleråsen Hoppsenter
Popgruppa Di Derres sang 90-metersbakken er delvis inspirert av en hendelse i Mølleråsen, da flomlyset ble slått av mens en hopper var på vei utfor. Moldes egentlige 90-metersbakke er Skarbakken på grensa mellom Molde og Fræna, men hendelsen i sangen skjedde i Mølleråsen.
Historie
Mølleråsen ble i 1936 foreslått som sted for å bygge en treningsbakke som skulle være mindre og ligge nærmere bysentrum enn Moldeheibakken, som da var byens viktigste hoppbakke. Ideen om å lage hoppbakke i Mølleråsen ble imidlertid lagt på is, og først etter 2. verdenskrig kunne byggingen ta til. Den nye bakken i Mølleråsen, med K-punkt 30 meter, ble åpnet vinteren 1947. Flomlysanlegget i bakken sto ferdig året etter. En mindre «guttebakke» ble tatt i bruk vinteren 1951-52.
Alkvettern
Berggrunnen er dominert av Värmlandsgranitt, ispedd mindre områder med metabasitter i form av dioritt, gabbro og amfibolitt. Løsmassene er i sør for det meste morene samt i Boviksmossen et større område med torv. Rundt sjøens nordlige deler er det mer silt og leire.
Mølleråsen Hoppsenter
Historie
Fra slutten av 1950-tallet arbeidet hopputvalget i MOI med planer om å utvide hoppanlegget i Mølleråsen og bygge en ny 70-metersbakke, men kostnadsoverslagene for prosjektet gjorde at klubben nølte med å vedta utbygging. I siste halvdel av 1960-årene ble det i stedet bygd et større hoppanlegg på Skaret på grensa mellom Molde og Fræna, som et samarbeidsprosjekt mellom blant andre Molde, Fræna og Eide kommuner.
Alkvettern
Sjøen får tilførsel fra Ullvettern/Frövettern i vest, som ligger på samme nivå. Ved utløpet i øst er Knappforsälven demmet opp for kraftproduksjon. Her ved Knappforsen faller elva ned mot innsjøen Lonnen. Det er bygget sluse forbi fossen.
Mølleråsen Hoppsenter
Historie
Da MOI slapp å bruke store midler på et større hoppanlegg, kunne de i stedet konsentrere seg om å modernisere hoppbakkene i Mølleråsen. Nye reguleringsplaner skapte en tid fare for at området i Mølleråsen kunne bli omregulert til boligformål og at bakkene ville måtte rives, men området ble beholdt som friluftsområde. Modernisering av anlegget begynte i 1967, og etter en pause i 1970 pågikk det helt til 1976. 9. august 1969 arrangerte MOI et oppvisningsrenn på knust is i den lille bakken i Mølleråsen, til ære for Storbritannias dronning Elisabeth og prinsesse Anne, som gjestet byen sammen med kong Olav og kronprinsesse Sonja.
Alkvettern
Et område vest for elva er sammen med noe av Alkvettern vernet som Lunnedets naturreservat. Her finnes campingplass og flere badeplasser.
Mølleråsen Hoppsenter
Historie
I 1973 tilbød MOI Molde kommune å kjøpe hoppanlegget i Mølleråsen, men tilbudet ble ikke besvart og anlegget forble i MOIs eie. Forsommeren 1977 ble det lagt plast i den lille bakken. Første prøvehopping i plastbakken, med K-punkt rundt 25 meter, ble foretatt St. Hansaften 1977. Det offisielle åpningsrennet gikk av stabelen 31. august, med blant andre det norske hopplandslaget som deltakere. I 1989 ble det bygd en alpinbakke med skitrekk like øst for hoppbakkene.
Alkvettern
Den økologiske statusen i sjøen vurderes som «god», men enkelte parametere oppnår kun «moderat» på grunn av reguleringen.
Mølleråsen Hoppsenter
Historie
Den minste bakken i anlegget, K15, fikk plastdekke i 2006. Tre år etter ble den nest største bakken ombygd til K36 og fikk nytt plastdekke.
Alkvettern
I sjøen finnes abbor, gjedde, gjørs, lagesild, sik og ål.
UEFA Nations League 2022–2023 divisjon C
UEFA Nations League 2022–2023 divisjon C er tredje divisjonen i UEFA Nations League i 2022–2023. Divisjon C er delt inn i 4 grupper med 4 lag i hver. Vinnerne i gruppene rykker opp til divisjon B, mens lagene som kommer sist skal spille playoff om hvilke 2 lag som skal rykke ned. Der taperne av hver kamp blir lagene som rykker ned til divisjon D.
Endringer
Følgende er lagendringene for Divisjon C fra sesongen 2020–21:
Seeding
I tilgangslisten 2022–23 rangerte UEFA lag basert på 2020–21 Nations League-generelle rangering.
Trekningen av ligafasen fant sted i UEFAs hovedkvarter i Nyon, Sveits 16. desember 2021. Hver gruppe inneholdt ett lag fra hver pott. På grunn av restriksjoner for overdreven reise, kan enhver gruppe inneholde maksimalt ett av følgende par: Nord-Irland og Kasakhstan, Gibraltar og Aserbajdsjan.
Generell rangering
De 16 divisjon C-lagene vil bli rangert 33. til 48. totalt i UEFA Nations League 2020–21 i henhold til følgende regler:
Amiga 500
Commodore Amiga 500 var en hjemmedatamaskin som ble designet av Commodore International i 1986 og produsert fra mars 1987 til desember 1991. I denne perioden var den verdens mest solgte hjemmedatamaskin.Mesteparten av salget skjedde i den ikke-kommunistiske delen av Europa - i Nord-Amerika var maskinen langt mindre populær, og den ble i liten grad markedsført utenfor disse markedene. I Norge ble den markedsført av Commodore-Amiga Norge AS, som hadde hovedkvarter i Gladengveien på Ensjø i Oslo, og solgt gjennom elektronikk-kjeder som Spaceworld, samt dataforhandlere og postordrebutikker.
James Wilson (fotballspiller født 1995)
James Anthony Wilson (født 1. desember 1995) er en engelsk fotballspiller som spiller for Port Vale FC.
Amiga 500
Etter introduksjonen av den den første datamaskinen i Amiga-serien, Amiga 1000, i 1985 ønsket Commodore å bruke sin nye 16-bits teknologi som grunnlag for en ny datamaskin for hjemmemarkedet som kunne ta over etter den aldrende 8-bits storselgeren Commodore 64. Den nye maskinen fikk en kompakt, maskin-i-tastatur-utforming - slik som Commodore 64 og de fleste andre datamaskiner for hjemmemarkedet hadde på den tiden. På grunn av fremskritt i teknologien i løpet av 1986 viste Amiga 500 seg å bli noe kraftigere enn sin forgjenger - primært fordi den ble levert med mer innebygget RAM, selv om prisen var langt mer overkommelig. I juni 1987 ble Amiga 2000 lansert som en arvtaker til Amiga 1000. Kort tid etter lansering ble Amiga 2000 redesignet for å få inn nyvinningene og kostnadskuttene fra Amiga 500, og dermed kunne Commodore i praksis tilby to 100% kompatible varianter av samme maskin: Én for hjemmemarkedet og én for det profesjonelle markedet.
James Wilson (fotballspiller født 1995)
Han er spiss og debuterte den 6. mai 2014 med å score 2 mål for Manchester United mot Hull City. Hans første mål i 2014/15-sesongen kom den 17. januar borte mot Queens Park Rangers.
Amiga 500
Amiga 500 ble levert med en Motorola 68000 prosessor som i PAL-versjonen av maskinen (for det Europeiske markedet) hadde en klokkefrekvens på 7.08 MHz. Den hadde 512 kB 40 ns RAM som kunne utvides til 1 mB med et minnekort (A501), og til 9 mB totalt via det eksterne utvidelsessporet. Det eksterne utvidelsessporet var Zorro II-basert og befant seg bak et deksel på maskinens venstre side. Dette tillot en å koble til utvidelses-systemer i egne kabinetter. For dette formålet lanserte Commodore A590 i 1989, en utvidelse med harddisk og inntil 2 mB RAM. Denne type utvidelse var svært populære, og ulike tredjepartsprodusenter tilbød en rekke løsninger med harddisker samt opptil 8 mB RAM og opptil 25 MHz Motorola 68030-prosessorer - som gjorde Amigaen konkurransedyktig med de kraftigste Intel 80386-baserte arbeidsstasjoner i bedriftsmarkendet, men også prismessig sammenliknbar med disse. Maskinen ble levert med Amiga OS 1.2-1.3-serien som operativsystem. Amiga OS var det første operativsystemet med et grafisk brukergrensesnitt etter MacOS, som ble lansert med den første Macintosh-maskinen, året før Amiga 1000. Amiga OS var det første operativsystemet med grafisk brukergrensesnitt som hadde mulighet for full preemptiv multitasking, altså å kjøre flere programmer i ulike vinduer samtidig. Dette var unikt for Amiga frem til Windows 95 ble lansert i 1995. Maskinen hadde i likhet med Amiga 1000 en innebygget 3,5" diskettstasjon for DD-disketter, med 880 kB kapasitet. Maskinen hadde utganger for stereolyd, monitor, seriellport, parallellport, ekstern diskettstasjon, samt to porter for standard 9-pins joysticker eller mus. Maskinen ble som standard levert med en mus.
Amigaens separate koprosessorer for grafikk, lyd mm. var blitt utvidet og forbedret siden Amiga 1000, og gjorde maskinen langt kraftigere enn konkurrerende og sammenliknbare maskiner som Atari ST og Apple Macintosh, særlig når det gjaldt å kjøre multimedia-applikasjoner - og dermed også spill. Dette gjorde maskinen populær til kreative sysler som produksjon av grafikk og lyd, men mye av årsaken til suksessen var at maskinen gjorde det mulig å lage langt mer avanserte videospill enn tidligere. Mange av de mest kjente spillutviklerne (som Rockstar North, Electronic Arts, Maxis og Team 17) begynte, eller vokste seg store gjennom nyvinnende utgivelser til maskinen. Utvalget av spill gjorde Amiga 500 svært attraktiv for ungdom, og prisen gjorde at mange hadde mulighet til å få en for den tiden svært kraftig datamaskin til en overkommelig pris, på samme måte som Commodore 64 på begynnelsen av 80-tallet. For mange foreldre var det mer akseptabelt å kjøpe en fullverdig datamaskin enn en ren spillkonsoll, i og med at den da også kunne brukes til "nyttige" aktiviteter som lekser. Maskinen satte dermed sitt preg på ungdomsgenerasjonen på sent 80- og tidlig 90-tall, og la i stor grad grunnlag for rekrutteringen til IT-bransjen på 2000-tallet. Mange av de som fikk en slik datamaskin gjorde en kreativ hobby ut av det, og det var derfor i miljøet rundt denne datamaskinen at data-parties som The Gathering og DreamHack oppsto.
Populariteten til Amiga 500 skapte et stort marked for tredjeparts hardware, og mot slutten av 80-tallet kunne man få en mengde utstyr og modifikasjoner, internt og eksternt, til maskinen. I desember 1991 ble Amiga 500 avløst av Amiga 500 Plus, en noe oppgradert versjon med en ny versjon av operativsystemet. Den ble imidlertid en fiasko, og den reelle arvtageren viste seg å bli Amiga 1200, som ble lansert i 1992.
Frisk og fredløs
Frisk og fredløs er et musikkalbum med Harald Thune, utgitt i 2000. Dette er hans første plate som soloartist.
Parti de gauche
Parti de gauche, forkortet PG, (norsk: «Venstrepartiet»), er et øko-sosialistisk politisk parti i Frankrike. Det ble grunnlagt i februar 2009, etter lanseringen i 2008 på en konferanse i Reims, av parlamentarikerne Jean-Luc Mélenchon og Marc Dolez etter at disse hadde forlatt Parti socialiste. Partiet allierte seg i november 2009 med Parti communiste français i valgalliansen Front de gauche (Venstrefronten) før Europavalget i 2009.
Gordonia lasianthus
Gordonia lasianthus er et lite eller mellomstort, eviggrønt tre eller busk i tebuskfamilien som er utbredt i sørøstlige USA.
Den har en søyleformet krone og blir opptil 21 m høy med en stammediameter på 50 cm. Bladene er elliptiske, tannete, 10–16 cm lange og 3–5 cm brede; de er mørkegrønne på oversiden, men lysere og litt hårete på undersiden. Gamle blad blir røde og sitter på en stund før de faller av. Blomstene er store, 7,5 cm i diameter, og har fem hvite kronblad. Frukten er en kapsel.
Gordonia lasianthus vokser på sur og våt jord der grunnvannsspeilet er nært markoverflaten seks til ni måneder i året. Den unngår likevel de dypeste delene av dammer der sumpsypress (var. imbricarium) vokser, men finnes i stedet langs de bedre drenerte kantene. Andre treslag som arten vokser sammen med, er virakfuru, Persea borbonia, vasseik, ambratre, amerikakristtorn, sumpfuru, tulipantre, Cyrilla racemiflora, Magnolia virginiana, rødlønn og Nyssa biflora. I undervegetasjonen finnes blant annet Lyonia lucida og Smilax.
Arten har et sammenhengende utbredelsesområde på kystslettene mot Atlanterhavet og Mexicogolfen fra Nord-Carolina til Apalachicola i Florida. Isolerte bestander finnes lenger vest i Florida og i Alabama og Mississippi.
Nottolv
Nottolv eller Nottulv er et norsk mannsnavn som kommer fra mannsnavnet Ulv kombinert med tilnavnet Nott eller Natt.
Media Network Services
Media Network Services AS (MNS) er en norsk teknologibedrift som ble etablert i 2007, og har hovedkontor i Oslo. Bedriften leverer nettjenester for videokonferanser over hele verden. Ved å bruke deres tjenester kan brukere oppnå inntil full HD-kvalitet på enhver videokonferanse.
MNS-tjenestene leveres uavhengig av Internett-leverandør og leverandør av videokonferanse-utstyr.
I september 2010 lanserte MNS VCdial – et sosialt nettsamfunn for videokonferansebrukere, der brukere kan sette opp konferanser direkte uten å bruke fjernkontrollen.
Daglig leder for MNS er Hans Fredrik Johansen og styreformann er Haakon Bryhni.
VCdial er et sosialt nettsamfunn for videokonferansebrukere utviklet av Media Network Services. VCdial er bygget på toppen av LinkedIn, slik at alle LinkedIn-brukere automatisk har konto og får ved første pålogging oversikt over alle sine kontakter. Produktet brukes til å sette opp videokonferanser og selve oppringingen gjøres via nettsamfunnet, og ikke via videokonferanseutstyrets fjernkontroll. VCdial ble lansert i september 2010.
Meteorologiåret 1955
Meteorologiåret 1955 er en oversikt over hendelser, prisvinnere, fødte og avdøde personer med tilknytning til meteorologi i 1955.
Espen Baardsen
Espen Baardsen (født 7. desember 1977) er en norsk-amerikansk tidligere fotballspiller. Baardsen er født og oppvokst i USA, og har aldri bodd i Norge. Likevel har han spilt fire for Norge, samt et tyvetalls kamper for aldersbestemte landslag.
Baardsen startet sin proffkarriere i den engelske klubben Tottenham, men til tross for flere gode prestasjoner klarte han ikke å bli klubbens førstekeeper. Han ble senere solgt til Watford, hvor han var tiltenkt rollen som førstekeeper, men mistet etter hvert plassen til fordel for veteranen Alec Chamberlain. Baardsen var i en periode utlånt til Everton FC.
Espen Baardsen la opp som fotballspiller i 2003 og ga uttrykk for at han hadde mistet motivasjonen til å fortsette som profesjonell. Han bor i dag i London og er partner i fondet Eclectica. Han blir jevnlig brukt som gjestekommentator vedrørende markedsspørsmål i fjernsynskanalen CNBC Europe.
Johnny Cash Special
Johnny Cash Special er et musikkalbum med Harald Thune, utgitt i 2004.
Abre Campo
Abre Campo er en kommune i delstaten Minas Gerais i sørøstregionen av Brasil.
Quinjalca (distrikt)
Distriktet ble opprettet den 5. februar 1861.
Roger Revelle
Roger Randall Dougan Revelle (født 7. mars 1909, død 15. juli 1991) var en amerikansk oseanograf og klimaforsker. Han er kjent for tidlige studier av menneskeskapt global oppvarming og for studier av bevegelsen til jordens tektoniske plater. Revelle var dessuten sentral i oppbyggingen av University of California, San Diego, og universitetets første college er oppkalt etter ham.
Karriere
Roger Revelle ble født i Seattle i 1909 og vokste opp i Sør-California. Etter studier i geologi ved Pomona College gikk han videre til University of California, Berkeley, der han forsvarte en doktorgrad i oseanografi i 1936. Mens han studerte ved Cal ble han også med i ingeniørforeningen Theta Tau.
Mye av Revelles tidlige arbeid innen oseanografi ble gjort ved Scripps Institution of Oceanography, et havforskningsinstitutt under University of California, San Diego. Under andre verdenskrig arbeidet han også som oseanograf for den amerikanske marinen. I 1950 ble han direktør for Scripps, en stilling han besatt frem til 1964. På det politiske plan sto han opp mot et forslag om at alle ansatte ved UC skulle måtte besverge en anti-kommunistisk ed under McCarthy-perioden.
I begynnelsen av 1960-årene tjente Revelle som vitenskapelig rådgiver for det amerikanske innenriksdepartementet ledet av Stewart Udall under Kennedy-administrasjonen. Senere, i 1974, ble han president for American Association for Advancement of Science.
Utvikling av oseanografi
Revelle var sterkt involvert i utviklingen av oseanografi i USA og internasjonalt etter andre verdenskrig. Mens han arbeidet for marinen i slutten av 1940-årene hjalp han til med å bestemme hvilke prosjekter som skulle få midler, og han foreslo at marinen burde drive grunnforskning i tillegg til å utvikle ny teknologi. Ved Scripps lansert han flere større ekspedisjoner i 1950-årene, slik som MIDPAC, TRANSPAC (med Canada og Japan), EQUAPAC, og NORPAC, alle med fokus på utforsking av nye deler av Stillehavet. Han og andre forskere ved Scripps hjalp amerikanske styresmakter til å planlegge kjernefysiske prøvespregninger, i håp om at havforskerne kunne gjøre bruk av data fra dette. Revelle var en av styreledere i den innflytelsesrike komiteen for National Academy of Sciences studier av biologiske effekter av radioaktiv stråling (BEAR), som fikk publisert sine resultater i 1956. I 1952 ble han  flyttet Massachusetts Institute of Technology Visibility Lab (forskning på skyer og tåke som begrenser flytrafikk) sammen med Seibert Q. Duntley med økonomisk støtte av den amerikanske marinen. Sammen med havforskere ved Woods Hole Oceanographic Institution, planla Revelle det amerikanske bidrag til oseanografiprogramet for det det internasjonale geofysiske år. Han ble den første presidenten av Scientific Committee on Oceanic Research, en internasjonal gruppe av forskere satt til å gi råd om internasjonale prosjekter. Han var også en hyppig rådgiver for Intergovernmental Oceanographic Commission, opprettet i 1960.
Global oppvarming
Revelle var medvirkende til å stifte Det internasjonale geofysiske år i 1958 og var en av grunnleggerne og lederne av den første Committee on Climate Change and the Ocean (Komiteen om klimaendring og Havet) (CCCO) under den Vitenskapelige Komité for Ocean Research (SCOR) og den Internasjonale Oceanic Commission (IOC). Scripps Institution of Oceanography deltok i planlegging av Det internasjonale geofysiske år, og ble senere senter for det Atmospheric Carbon Dioxide Program. I juli 1956 sluttet oseanografen Charles David Keeling seg til Scripps Institution of Oceanography for å lede dette programmet. Keeling organiserte rutiner for måling av atmosfærisk karbondioksid ved Mauna Loa-observatoriet i Hawaii, og i Antarktis.
Revelle og Suess beskrev en «buffer-faktor», senere kjent som Revelle-faktoren, en motstand som hindrer at atmosfærisk karbondioksid blir absorbert gjennom havets overflatelag. Motstanden utgjøres av kjemiske prosesser der bikarbonat inngår. I hovedsak er det slik at for å tas opp av havet, må karbondioksid splittes opp til en av komponentene i kullsyre: et karbonation, bikarbonation, eller protonert karbonsyre, og produktet av disse kjemiske dissosiasjons konstantfaktorene danner et slags mottrykk som begrenser hvor fort karbondioksid kan opptas i overflaten havet. Geologi, geokjemi, atmosfærekjemi, havkjemi og flere andre fagfelter er et tidligst eksempel på tverrfaglig samarbeid, som femti år senere ble en hel gren av vitenskapen om global oppvarming.
University of California San Diego
I løpet av slutten av 1950-årene, kjempet Revelle for etablering av et Universitetet i California med campus i San Diego. Han møtte motstand fra de medlemmene av universitetsstyret som ville ha foretrukket bare å utvide University of California, Los Angeles sin campus i stedet for å lage en helt ny campus i San Diego. Han også var i strid med politikere fra San Diego og forretningsmenn som mente at campus burde være etablert i sentrum av San Diego, for eksempel i nærheten av San Diego State University eller i Balboa Park. Vedtaket om opprettelsen ble gjort i 1959, og de første studenter ble tatt opp i 1960, og de første bachelorstudenter ble tatt opp i 1964.
Revelles kamp for å skaffe et passende landområde for den nye campusområdet sette ham i konkurranse med forskeren Jonas Salk, og Revelle mistet litt av hva han kalte den «beste del av landområdet vi hadde» til den nye Salk Institute for Biological Studies. I senere år fortsatte Revelle å vise en viss grad av fiendskap mot Salk, og han sa en gang: «Han er en folkehelt, selv om han er... ikke veldig smart».
Syn på klimaendringer ble forvrengt
I 1991 dukket Revelles navn opp som medforfatter av en artikkel skrevet av fysikeren Fred Singer og elektroingeniøren Chauncey Starr for Cosmos: A Journal of Emerging Issues, med tittelen «What to do about greenhouse warming: Look before you leap» («Hva må gjøres med global oppvarming, se før du hopper»), som ble publisert sommeren 1992. Artikkelen i Cosmos inkludert utsagn om at «Drastiske, bratte—og, spesielt, unilaterale—tiltak for å redusere de antatte drivhusgassutslippene vil få konsekvenser som kan koste arbeidsplasser og velstandsutvikling, og øke de menneskelige kostnadene ved global fattigdom, uten å være effektive. De strenge tiltakene ville være økonomisk ødeleggende, spesielt for utviklingsland...». artikkelen konkluderte: «Den vitenskapelige basis for global oppvarming er for usikker til å rettferdiggjøre drastiske tiltak på dette tidspunktet. Det er liten risiko med å forsinke politiske tiltak».
Justin Lancaster, en tidligere student av Revelles og lærer ved Scripps Institution of Oceanography fra 1981 til Revelles død, sier at Revelle var «blitt narret» av Singer til å sette sitt navn på artikkelen, og at Revelle var «intenst flau over at hans navn ble forbundet med det». I 1992 anklaget Lancaster Singer for å ha handlet «uetisk» og at dette plottet var et påfunn for å undergrave daværende Senator Al Gores politiske kampanje mot global oppvarming. For å få avsluttet et søksmål fra Singer mot Lancaster, med støtte fra Center for Public Interest i Washington, måtte Lancaster gi Singer en erklæring om unnskyldning, men nektet å innrømme at noe av det han sa var feil. I 2006 ble han bedt av Robert Balling og andre til å fortsetter å si at Revelle faktisk hadde vært med å skrive artikkelen. Men dette fikk Lancaster til å formelt trekke tilbake sin unnskyldning og gjentok sine beskyldninger.
Når Gore senere deltok i nominasjonen til kandidat som visepresident i 1992, påpekte det politiske magasinet The New Republic kontrasten mellom de referanser til Revelle i Gores bok, Earth in the Balance (Jorden i Balanse), og meningene som kom til uttrykk i artikkelen i Kosmos som nå kunne tilskrives Revelle. Dette ble fulgt opp av Newsweek og andre media. Spørsmålet om dette ble reist av Admiral James Stockdale i den tv-sendte visepresident-debatten. Gores svar var å protestere og si at Revelles synspunkter i artikkelen hadde blitt tatt ut av sammenheng.
Revelles datter, Carolyn Revelle, skrev:
Ettermæle
I løpet av hans siste tiår ved University of California, San Diego og Scripps Institution of Oceanography, fortsatte Revelle å arbeide og undervise. Tidlig i 1980-årene, underviste han ved seminarer på lavere nivå to ganger i året, i studier for Energi- og utvikling (hovedsakelig relatert til problemer i Afrika), karbondioksidproblemet (nå omtalt som global oppvarming), og havpolitikk relaterte temaer. I 1986 vant han Balzan-Prisen for oseanografi/klimatologi. Et hjerteinfarkt i 1990 tvang ham til å flytte sine kurs til Scripps Institution fra Revelle College provost kontor, hvor han fortsatte å undervise i havpolitikk til sin død året etter. I 1991 ble han tildelt National Medal of Science av President George H. W. Bush, hans kommentar til journalist var da: «jeg fikk den for å være bestefar til drivhuseffekten».
Revelle døde i San Diego den 15. juli 1991 på grunn av komplikasjoner etter et hjerteattakk. Han etterlot seg sin kone, Ellen Clark Revelle (1910-2009), tre døtre og en sønn, William, samt en rekke barnebarn.
For å hedre hans minne ble et nytt forskningsfartøy ved Scripps Institution døpt R/V «Roger Revelle». Ocean Studier Styret av National Academies of Sciences, ingeniørfag og medisin skapte Roger Revelle minneforedrag i en serien for å minnes Revelle i 1999, med foredragsholderne som snakker om temaer innenfor oseanografi og opplysning.
Fylkesvei 4656
Fylkesvei 4656 går mellom Tau rundkjøring og Tau ferjekai i Strand.
Frem til 2019 hadde veien betegnelsen fylkesvei 13. Ferjesambandet Stavanger–Tau var del av veien, dette ble nedlagt da Ryfylketunnelen ble tatt i bruk 30. desember 2019. Veien er fremdeles primær fylkesvei.
Kim Rygel
Sammen med sin partner Cecilie Brinck Rygel vant han åtte VM-gull og åtte EM-gull i perioden 1985–1995. De vant tilsammen 32 medaljer i i EM og VM, og er med dette Norges mestvinnende dansepar. De vant også kongepokalen i 1989, 1990 og 1991.
Han deltok i Mesternes Mester i 2014.
Fuzhou Changle internasjonale lufthavn
Fuzhou Changle internasjonale lufthavn (kinesisk: 福州长乐国际机场, pinyin: Fúzhōu Chánglè Guójì Jīchǎng） er en flyplass i  Fuzhou i provinsen Fujian i Folkerepublikken Kina. Den ble åpnet 23. juni 1997.
Harald Milli
Harald Milli (født 17. september 1947) er en norsk agronom. Han var generalsekretær i Norges Bondelag fra 1995 til 2009.
Harald Milli er utdannet agronom fra Storsteigen videregående skole i Alvdal i 1970 og tok eksamen i landbruksøknomi ved Norges landbrukshøgskole. Milli jobbet i Norges Bondelag i 34 år hvorav siste fjorten år som generalsekretær. Han tok over etter Amund Venger sommeren 1995.
Acaiaca
Acaiaca er en kommune i delstaten Minas Gerais i sørøstregionen av Brasil.
Kilden Teater
Kilden Teater (tidligere Agder Teater) er en teaterinstitusjon etablert i 1991 som har vært regionteater for Agder-fylkene siden 1995. Teatret har hovedbase i Kristiansand. Etter å ha holdt til i Gamle Kristiansand Teater i Kongens gate 2 i nær to tiår, flyttet teatret i 2012 inn i Kilden teater- og konserthus.
Valborg Frøysnes har vært teatersjef siden januar 2020.
Carl Lange
Liv og virke
Carl Lange kom fra en velstående familiebakgrunn. Han tok en meget god medisinsk eksamen i 1859 ved Københavns Universitet, gjorde den sedvanlige kandidattjenesten.
Karriere
Han ble i 1863 sendt til Grønland for å undersøke helsetilstanden der. Han var reservemedikus ved Frederiks Hospital 1863-66 og assisterende lege ved Almindeligt Hospital 1866-67, men reiste deretter utenlands for å studere mikroskopi og nervesykdommer. Årene 1869-71 holdt han forelesninger i nevrologi og ble i 1875 dosent i patologisk anatomi, hvorpå han i 1877 ble lektor og i 1885 professor. Lunds universitet utnevnte ham til æresdoktor i 1893.
Lange var årene 1872-76 var distriktslege i København, senere kommunelege der 1872-76, og fra 1883 var han borgerrepresentant i samme by. Han organiserte også flere utstillinger, som for eksempel de to hygieniske i 1887 og 1888. Han var medstifter av Silkeborgs vannkuranstalt og av Selskabet til sundhedsplejens fremme og medlem av en lang rekke komitéer, delvis av internasjonal art, og var sekretær ved legekongressen i 1884.
Forskning
På tidlige stadier av sitt virke offentliggjorde Lange sin forskning vedrørende afasi, bulbarparalyse, tabes dorsalis og ryggmargs patologier.
Samtidig med William James utviklet Carl Lange den teori at emosjoner hadde rent fysiologiske røtter, og derfor kalles dette for James-Lange-teorien. Men forskjellig fra William James hevdet Carl Georg Lange uttrykkelig at utvidelser av blodkarene var en emosjon.
I 1886 publiserte Lange et eksposé om den så langt ikke legevitenskapelig beskrevne sykdom med periodiske depresjoner uten manier, noe som i senere tid ble gitt det internasjonale fagmanualnavnet Major Depressive Disorder. Han hevdet at denne lidelse var svært vanlig innen hans legepraksis. Carl Georg Lange beskjeftiget seg dessuten i forlengelsen av dette med litiumets psykotrope virkning. Hans forskning på dette område gikk imidlertid i glemmeboken, skjønt samme tematikk ble grepet fatt i senere av John Cade og Mogens Schou og videreført - uten at de var kjent med Langes funn.
Bibliografi i utvalg
Dessuten publiserte han en mengde mindre artikler, særlig i Hospitalstidende, som han var redaktør for 1866-92.
Consuelo de Fátima Rodríguez Píriz
Biografi
Rodríguez tok en grad i psykologi ved Universitetet i Granada og diplom ved Universitetet i Extremadura.
Mellom 1999 og 2011 var hun byråd i Badajoz med ansvar for avdelingene for kultur, markeder og festivaler. Ved regionalvalget i Extremadura i 2011 ble hun folkevalgt til Asamblea de Extremadura, parlamentet i regionen Extremadura, og innehadde dette vervet til sin død. Hun var også første visepresident for det autonome kammer fra 2011 til 2015.
Tidlig i februar 2021 ble hun innlagt på universitetssykehuset i Badajoz med covid-19. Hun døde den 22. 2021.
Anis al-Naqqash
Anis al-Naqqash (arabisk: أنيس النقاش; født 1951 i Beirut i Libanon, død 22. februar 2021 i Damaskus i Syria), også kjent som Naccache, var politisk aktivist og geriljakjemper som var straffedømt for terrorismekriminalitet.
Biografi
Anis al-Naqqash, som av yrke var arkitekt og dekoratør, konverterte fra sunni- til sjia-islam og sverget lojalitet til Ruhollah Khomeini etter at den iranske revolusjon hadde seiret.
I 1968 sluttet han seg til Fatah-bevegelsen og var på flere oppdrag i Libanon, Palestina og Europa; og så ble han en av de første operative under konflikten i Sør-Libanon i 1978. I desember 1975 var han del av et sekspersoners lag utsendt av den venezuelanske geriljakjemperen Carlos «Sjakalen» og som gjennomførte OPEC-aksjonen i Wien i Østerrike.
I 1980 ble Anis al-Naqqash anklaget for å ha medvirket i en feilslått drapsforsøk på den siste statsminister fra pahlavimonarkiets Iran, Shapur Bakhtiar i Neuilly-sur-Seine utenfor Paris. En domstol i Paris dømte ham den 10. mai 1980 til livsvarig fengselsstraff. Drapsforsøket hadde ført til at en politimann og en sivilist ble drept. Al-Naqqash og fire medvirkende ble løslatt den 27. juni 1990 etter å ha blitt benådet av den franske president François Mitterrand.
Han døde av COVID-19 på et sykehus i Damaskus i en alder av 70 år den 22. februar 2021.
San Francisco de Daguas (distrikt)
San Francisco de Daguas er et distrikt i provinsen Chachapoyas i regionen Amazonas i Peru. Distriktet grenser til distriktet Sonche i nord, til distriktet Molinopampa i øst, til distriktet Soloco i sør og til distriktet Chachapoyas i vest. Distriktets nasjonale statistikkode er 010118 og hovedstaden er Daguas.
Pitesamer
Pitesamer er en gruppe blant samene i Norge og Sverige. Det som skiller pitesamene fra andre samer er først og fremst språket og geografien.
Navnet pite kommer fra Sverige og ble en betegnelse på de samene som bodde ved Piteälven, på den tiden svenskene delte inn samene i forskjellige samiske grupper etter de store dalførene i Nord-Sverige. Deres tradisjonelle bo- og reindriftsområder strekker seg fra Arvidsjaur og Arjeplog i øst (Sverige) til Saltenfjorden i nord, sørsiden av Saltfjellet i sør og helt vest til kysten (Norge). Trolig har pitesamene brukt hele dette området i større utstrekning enn det de har gjort de siste to hundre år. På grunn av politikken som har vært ført i forhold til pitesamene både i Norge og Sverige har de fleste blitt bofaste, noe som også ble sett på som at de oppgav det samiske.
I 1905 ble grensen mellom Norge og Sverige stengt. Som følge av dette fikk pitesamene valget om hvilket land de ville bo i. Å flytte rein over grenselinjen måtte opphøre. Dette førte igjen til at det både på norsk og svensk side ble oppdelt nye reindriftsdistrikter. Siden den nye politikken førte til at de var for mange som drev med rein, ble nordsamisktalende samer fra Karesuando tvangsflyttet til de ledige områdene i det pitesamiske området.
De pitesamene som ble bofaste mistet etter hvert sitt eget morsmål. I tillegg til at politikken også begrenset bruken av språket. Ofte brukes begrepene fornorskning på norsk side og forsvenskning på svensk side om denne politikken.
Historiske innblikk
I den gamle kirka i Gildeskål hadde samene sin egen inngang. De bakerste kirkebenkene er også forbeholdt «lapper og beiarværinger» (beiarværingene var på den tiden også stort sett samer som var blitt bofaste).
Knappevrider
En knappevrider er en gripeanordning som brukes for å låse eller åpne en dørlås. Den brukes normalt på sikker side (innsiden) av døren. Knappevriderens funksjon er å gi en person mulighet til å betjene låsen uten autorisering ved hjelp av nøkkel.
Pitesamer
Historiske innblikk
Utenfor kirkegården ved Gildeskål kirke finnes det ei spesiell grop som kalles for «lappgrøvva», den ble brukt som fellesgrav for samene.
Knappevrider
Normalt er knappevrideren mekanisk koblet til en reile eller falle i låskassen via sylinderfallerøret, og festes med gjennomgående skruer mot enten blindlokk eller låssylinder på motsatt side av låskassen, eller med en skrue fra fronten av låskassen. Det finnes også knappevridere med en magnet innebygget som gjør at vrideren automatisk går tilbake til en utgangsposisjon etter at den har vært betjent.
Pitesamer
Historiske innblikk
I 1724 ble det oppført et Finnekapell i Beiarn med hjelp av Thomas von Westen for å misjonere blant samene der.
Knappevrider
Ved bruk av adgangskontroll plasseres gjerne et deksel i gjennomsiktig plast over knappevrideren for å unngå feilbruk i normal drift, men samtidig ivareta sikkerheten ved rømning.
Pitesamer
Historiske innblikk
I Sverige ble mange pitesamer brukt som «slaver» i tvangsarbeide ved sølvgruvene i Nasafjellet på sørsiden av Saltfjellet.
Idag
I dag (2008) forsøker man å redde restene av det pitesamiske. Lokalt er det dannet foreninger for å samle den dokumentasjonene som finnes. Den 20. juni 2002 ble Salten pitesamiske forening (Salto Bihtesamiid Searvi) grunnlagt. Det er også noe materiale som ennå ikke er foreldet og underlagt taushet, i arkivene. Det er skrevet veldig lite om bredden av det samiske samfunnet siden det har vært en for sterk fokusering på at det samiske er synonymt med reindrift.
Vultee V-11
Konstruksjon og utvikling
I 1935 bygde Vultee en lett bombe-variant av sitt en-motors passasjerfly, Vultee V-1, som hadde vist seg å ha gode egenskaper, men bare ble solgt i et mindre antall på grunn av restriksjoner fra amerikanske luftfartsmyndigheter for bruk av en-motors fly som rutefly.
Resultatet, Vultee V-11, beholdt det vesentligste fra V-1, som var en-motors, lav-vinget og i hel-metall konstruksjon. Det kombinerte et nytt skrog for en to- eller tre-manns besetning under en lang glasskuppel med vinger og hale fra Vultee V-1.